  Виталий Пронин Глазовын лэсьтӥськон ужъёс мыноГородлэн проектэзлы дур басьтӥз Моногородъёсты азинтонъя фонд.  Со чакламын Глазовысь мебель лэсьтонъя фабрикалэсь юртъёссэ выльдонлы, ужзэ паськытатонлы. Озьыен фондысь 103,4 миллион манет висъямын, эшшо 15,6 миллион вуоз на элькун бюджетысь. Та уксёен Глазовысь мебель лэсьтонъя фабрика котыре тыл езъёс, ву гумыос кыскозы, сюрес лэсьтозы. Ужъёсты быдэстыны коньдон лыктоз ни 2019-тӥ арын. Фондлэн коньдонэныз пуктэм юртъёс муниципал кылдытэтлэн ваньбуреныз лыдъяськозы но татчы инвестициос кыскыны юрттозы, шуо кивалтӥсьёс. Та вакытэ предприятиын лэсьтӥськон ужъёс мынытэмын ни - фабрикалэн юртъёсыз выльдӥсько, проектной документъёс дасямын. Кивалтӥсьёс шуо, 2021-тӥ арозь татын ужан интыосты 256-озь будэтыны чаклало шуыса. Предприятилэсь ужзэ паськытатон городлы пайда ваёз, пе, бюджетэ уногес налог вуоз, тросгес ужан интыос кылдозы. Глазов азьланяз но Моногородъёсты азинтонъя фондэн ужаны чакла. Али соос кенешо чорыг вордонъя комплекс пуктон но переработкаен вырись промышленностез азинтон пумысен. УД Фото басьтэмын susanin.news сайтысь  